techiaith/cofnodycynulliad_en-cy huggingface dataset:
English: Thank you to Huw Irranca-Davies for tabling this question. I think it's very important, and as Huw correctly says, domiciliary care workers in Bridgend and social care workers across Wales have played a really important part in this pandemic. But I think domiciliary care doesn't just start and end with those social care workers. One aspect of domiciliary care - and it's sometimes overlooked, actually - is the role of community pharmacies and their provision of medicines and other services for those who are either shielding or can't leave their homes. I recently visited Porthcawl pharmacy, which provides services to those shielding or can't leave their homes to deliver medication or other services across the local area into the wider community. Very often, the people who are receiving domiciliary care are most likely to receive services like this, but despite the good work being done by Porthcawl pharmacy on this issue, the provision is quite patchy across Wales, which means that many vulnerable people in other areas are left out of accessing these vital services. So, can I ask what assessment you have made of the role of community pharmacies in the provision of certain services for those receiving domiciliary care and what action the Welsh Government is taking to improve these services to standardise them across Wales?
Welsh: Diolch i Huw Irranca-Davies am gyflwyno'r cwestiwn hwn. Rwy'n credu ei fod yn bwysig iawn, ac fel y dywed Huw yn gywir, mae gweithwyr gofal cartref ym Mhen-y-bont ar Ogwr a gweithwyr gofal cymdeithasol ledled Cymru wedi chwarae rhan bwysig iawn yn y pandemig hwn. Ond rwy'n credu nad yw gofal cartref yn dechrau ac yn gorffen gyda'r gweithwyr gofal cymdeithasol hynny. Un agwedd ar ofal cartref - ac weithiau mae'n cael ei hanghofio mewn gwirionedd - yw rôl fferyllfeydd cymunedol a'u darpariaeth o feddyginiaethau a gwasanaethau eraill i'r rhai sydd naill ai'n gwarchod neu'n methu gadael eu cartrefi. Ymwelais yn ddiweddar â fferyllfa Porthcawl, sy'n darparu gwasanaethau i'r rhai sy'n gwarchod neu'n methu gadael eu cartrefi i ddarparu meddyginiaeth neu wasanaethau eraill ar draws yr ardal leol i'r gymuned ehangach. Yn aml iawn, y bobl sy'n derbyn gofal cartref sydd fwyaf tebygol o dderbyn gwasanaethau fel hyn, ond er gwaethaf y gwaith da sy'n cael ei wneud gan fferyllfa Porthcawl yn hyn o beth, mae'r ddarpariaeth yn eithaf bylchog ledled Cymru, sy'n golygu bod llawer o bobl sy'n agored i niwed mewn ardaloedd eraill yn methu cael y gwasanaethau hanfodol hyn. Felly, a gaf fi ofyn pa asesiad a wnaethoch o rôl fferyllfeydd cymunedol yn darparu gwasanaethau penodol i'r rhai sy'n derbyn gofal cartref a pha gamau y mae Llywodraeth Cymru yn eu cymryd i wella'r gwasanaethau hyn er mwyn eu safoni ledled Cymru?
English: I thank you very much for that question. Obviously, community pharmacy is absolutely crucial in terms of delivering services and delivering services to those who are in receipt of domiciliary care as well. I think community pharmacies have got a very good record in terms of providing services, and I'm personally aware of many individuals and families who have depended on community pharmacies in delivering the medication and in being a link to other services. So, we're certainly very well aware and very supportive of the role of community pharmacies, and we'll be looking to do all we can to increase their role, because I think it's absolutely key that we do reach all those people who need this additional help in having the services. We see community pharmacies as absolutely crucial.
Welsh: Diolch yn fawr am y cwestiwn hwnnw. Yn amlwg, mae fferylliaeth gymunedol yn gwbl hanfodol ar gyfer darparu gwasanaethau, a darparu gwasanaethau i'r rheini sy'n derbyn gofal cartref hefyd. Rwy'n credu bod gan fferyllfeydd cymunedol record dda iawn o ddarparu gwasanaethau, ac rwy'n ymwybodol yn bersonol o lawer o unigolion a theuluoedd sydd wedi dibynnu ar fferyllfeydd cymunedol i ddarparu'r feddyginiaeth ac i fod yn gyswllt â gwasanaethau eraill. Felly, rydym yn sicr yn ymwybodol iawn ac yn gefnogol iawn i rôl fferyllfeydd cymunedol, a byddwn yn ceisio gwneud popeth yn ein gallu i gynyddu eu rôl, oherwydd rwy'n credu ei bod yn gwbl allweddol ein bod yn cyrraedd yr holl bobl sydd angen y cymorth ychwanegol a geir drwy'r gwasanaethau. Credwn fod fferyllfeydd cymunedol yn gwbl hanfodol.
English: It is the responsibility of health boards to ensure that they provide services to meet the needs of their local populations. It's a requirement for health boards to use the local capacity of the health service in the first instance, and then, any capacity available in the English health service, using capacity in the independent sector only when there is no other option.
Welsh: Cyfrifoldeb y byrddau iechyd yw sicrhau eu bod yn darparu gwasanaethau i ateb anghenion eu poblogaeth leol. Mae'n ofynnol i fyrddau iechyd ddefnyddio capasiti lleol y gwasanaeth iechyd yn y lle cyntaf, ac yna, unrhyw gapasiti sydd ar gael yn y gwasanaeth iechyd yn Lloegr, gan ddefnyddio capasiti yn y sector annibynnol dim ond pan nad oes unrhyw opsiwn arall.
English: Thank you for that.
Welsh: Diolch ichi am hynny.
English: We've heard already this afternoon of the tremendous pain and suffering of people across the whole country who are waiting for services, following the pandemic or as the pandemic dominates the national health service. Is it not time now, Minister, that we consider suspending the use of NHS resources for private work to ensure that all of the resources of the national health service are provided for those who are most in need and most in pain who require services, and not for those who are able to pay? It's the anniversary of the national health service, of course, this week, and when Nye Bevan was creating the national health service, he wanted to create a service that met the needs of people who were in need, and not those who can afford to pay. So, is it not time, in this crisis that the national health service is facing today, that we suspend all of the use of the private sector and private work within the national health service to ensure that those in need have their needs met?
Welsh: Rydym eisoes wedi clywed y prynhawn yma am boen a dioddefaint aruthrol pobl sy'n aros am wasanaethau ar hyd a lled y wlad, yn dilyn y pandemig neu wrth i'r pandemig ddominyddu'r gwasanaeth iechyd gwladol. Weinidog, a yw'n bryd inni ystyried atal y defnydd o adnoddau'r GIG ar gyfer gwaith preifat er mwyn sicrhau bod holl adnoddau'r gwasanaeth iechyd gwladol yn cael eu darparu ar gyfer y rhai mwyaf anghenus a'r rhai sy'n dioddef fwyaf o boen ac sydd angen gwasanaethau, ac nid i'r rheini sy'n gallu talu? Mae'n ben-blwydd y gwasanaeth iechyd gwladol yr wythnos hon wrth gwrs, a phan oedd Nye Bevan yn creu'r gwasanaeth iechyd gwladol, roedd am greu gwasanaeth a oedd yn diwallu anghenion pobl mewn angen, ac nid y rhai sy'n gallu fforddio talu. Felly, yn yr argyfwng y mae'r gwasanaeth iechyd gwladol yn ei wynebu heddiw, onid yw'n bryd ein bod yn atal yr holl ddefnydd o'r sector preifat a gwaith preifat o fewn y gwasanaeth iechyd gwladol i sicrhau bod anghenion pobl mewn angen yn cael eu diwallu?
English: Diolch yn fawr, Alun. I'm very aware of the fact that there are literally hundreds of thousands of patients, many waiting in severe pain for an operation. I can assure you that apart from COVID and preparing the NHS for winter, addressing this backlog is absolutely my top priority. Now, I think it's fair to say that the vast majority of NHS staff have gone way beyond and above the call of duty in this past year. When it comes to consultants, they are contracted to carry out a certain number of sessions that they provide to the NHS, and they have to undertake that before they offer anything in terms of additional work outside of the NHS. The Wales Audit Office report found that the level of private sector activity in NHS facilities is about 0.02 per cent of all activity, so it's a very low level anyway. I think what's important is that we recognise that long waits at the moment mean that some patients are making those really difficult decisions to go private, but I can assure you that all patients are being seen in an order of clinical priority. Our priority at the moment is to get those who need the urgent care to be seen first. But, I think it is important that we put our measures in place, as we talked about earlier, to prepare the NHS to get us into a better place for the medium term, not just to address the immediate crisis that we're facing today.
Welsh: Diolch yn fawr, Alun. Rwy'n ymwybodol iawn o'r ffaith bod yna gannoedd o filoedd o gleifion yn llythrennol, gyda llawer yn aros mewn poen difrifol am lawdriniaeth. Gallaf eich sicrhau, ar wahân i COVID a pharatoi'r GIG ar gyfer y gaeaf, mai mynd i'r afael â'r ôl-groniad hwn yw fy mhrif flaenoriaeth. Nawr, rwy'n credu ei bod yn deg dweud bod y mwyafrif helaeth o staff y GIG wedi mynd ymhell y tu hwnt i alwad dyletswydd yn ystod y flwyddyn ddiwethaf. Caiff meddygon ymgynghorol eu contractio i gynnal nifer penodol o sesiynau y maent yn eu darparu i'r GIG, ac mae'n rhaid iddynt wneud hynny cyn iddynt gynnig unrhyw waith ychwanegol y tu allan i'r GIG. Canfu adroddiad Swyddfa Archwilio Cymru fod lefel gweithgarwch y sector preifat yng nghyfleusterau'r GIG oddeutu 0.02 y cant o'r holl weithgarwch, felly mae'n lefel isel iawn beth bynnag. Rwy'n credu mai'r hyn sy'n bwysig yw ein bod yn cydnabod bod arosiadau hir ar hyn o bryd yn golygu bod rhai cleifion yn gwneud y penderfyniadau anodd hynny i fynd yn breifat, ond gallaf eich sicrhau bod pob claf yn cael ei weld yn nhrefn blaenoriaeth glinigol. Ein blaenoriaeth ar hyn o bryd yw sicrhau bod y rhai sydd angen gofal brys yn cael eu gweld yn gyntaf. Ond rwy'n credu ei bod yn bwysig ein bod yn rhoi ein mesurau ar waith, fel y buom yn sôn yn gynharach, i baratoi'r GIG er mwyn ein rhoi mewn sefyllfa well ar gyfer y tymor canolig, nid yn unig i fynd i'r afael â'r argyfwng uniongyrchol sy'n ein hwynebu heddiw.
English: Minister, the Bridgend Clinic is a private clinic located within the Princess of Wales Hospital. It is unique to Wales, and for the past 24 years it has worked in partnership with the NHS, with more than 50 consultants practising in both the clinic and the Princess of Wales Hospital, while profits are put back into the local NHS. We all know that the NHS is an amazing institution, but we should not hide it from meaningful and beneficial partnerships that deliver for patients. Will the Minister examine the outcomes achieved by this partnership so that other health boards may consider the advantages of building capacity in this way? Thank you.
Welsh: Weinidog, mae Clinig Pen-y-bont ar Ogwr yn glinig preifat sydd wedi'i leoli yn Ysbyty Tywysoges Cymru. Mae'n unigryw i Gymru, ac am y 24 mlynedd diwethaf mae wedi gweithio mewn partneriaeth â'r GIG, gyda mwy na 50 o feddygon ymgynghorol yn gweithio yn y clinig ac yn Ysbyty Tywysoges Cymru, tra bod elw'n cael ei roi yn ôl i'r GIG lleol. Gwyddom i gyd fod y GIG yn sefydliad rhyfeddol, ond ni ddylem ei guddio rhag partneriaethau ystyrlon a buddiol sy'n cyflawni ar gyfer cleifion. A wnaiff y Gweinidog archwilio'r canlyniadau a gyflawnwyd gan y bartneriaeth hon fel y gall byrddau iechyd eraill ystyried manteision adeiladu capasiti yn y ffordd hon? Diolch.
English: Thanks very much for that question, Altaf. I don't know enough about this particular partnership to comment on it, but I will make sure that I go and investigate further. I know that some of the people involved in the call that I was on on Saturday are involved in the Princess of Wales Hospital, so I will investigate further and see whether there is anything that we can learn from that. Thank you.
Welsh: Diolch yn fawr am y cwestiwn hwnnw, Altaf. Nid wyf yn gwybod digon am y bartneriaeth benodol hon i wneud sylwadau arni, ond byddaf yn sicrhau fy mod yn ymchwilio ymhellach. Gwn fod rhai o'r bobl roeddwn ar alwad â hwy ddydd Sadwrn yn ymwneud ag Ysbyty Tywysoges Cymru, felly byddaf yn edrych ymhellach i weld a oes unrhyw beth y gallwn ei ddysgu o hynny. Diolch.
English: GP practices across Wales are providing a wide range of options for patients to access services through the use of digital technology. Clinical triage is a key tool to ensure patients receive the care they need, at the right time, from the right person.
Welsh: Mae practisau meddygon teulu ledled Cymru yn darparu ystod eang o opsiynau i gleifion gael mynediad at wasanaethau drwy ddefnyddio technoleg ddigidol. Mae brysbennu clinigol yn arf allweddol i sicrhau bod cleifion yn cael y gofal sydd ei angen arnynt, ar yr adeg gywir, gan y person cywir.
English: I thank the Minister for that answer. Access to GP services is an increasing issue in Alyn and Deeside, and this has been highlighted in recent weeks - twice, actually - at St Mark's surgery in Connah's Quay, where there is clearly a shortage of doctors, and in Queensferry, where residents are seeing their practice being moved, or potentially being moved, to Connah's Quay, because the current building is not fit for purpose. Minister, with this in mind, will you meet with the health board to address the issue at St Mark's and make sure they do have an adequate number of GPs? Will you also ask your officials to look into the potential of building a new purpose-built medical centre that serves Queensferry and the surrounding communities?
Welsh: Diolch i'r Gweinidog am yr ateb hwnnw. Mae mynediad at wasanaethau meddygon teulu yn broblem gynyddol yn Alun a Glannau Dyfrdwy, ac amlygwyd hyn yn yr wythnosau diwethaf - ddwywaith, mewn gwirionedd - ym meddygfa St Mark yng Nghei Connah, lle mae'n amlwg fod yna brinder meddygon, ac yn Queensferry, lle mae practis yn cael ei symud, neu o bosibl yn cael ei symud, i Gei Connah, oherwydd nad yw'r adeilad presennol yn addas at y diben. Weinidog, gyda hyn mewn golwg, a wnewch chi gyfarfod â'r bwrdd iechyd i fynd i'r afael â'r broblem ym meddygfa St Mark a sicrhau bod ganddynt nifer digonol o feddygon teulu? A wnewch chi hefyd ofyn i'ch swyddogion ymchwilio i'r posibilrwydd o adeiladu canolfan feddygol newydd bwrpasol i wasanaethu Queensferry a'r cymunedau cyfagos?
English: Diolch yn fawr, Jack. I know there have been some issues in particular with surgery at Connah's Quay in recent weeks. I think some of the issues that we saw outlined there, where, actually, a message went out that the practice was actually closed, and advising patients to call an alternative number, that should not have happened. The health board is very aware of that. I think we've got to remember, of course, that our clinicians and our services are built on the people who deliver them, and they are also susceptible to falling ill, and that's what happened in this particular case. And I think it's important that we have a situation where of course we're looking at the infrastructure relating to surgeries around Wales. I've got to tell you that there's a huge amount of work to do in relation to upgrading surgeries around Wales. We have a commitment in our manifesto to create twenty-first century surgeries. We're hoping to do that on a kind of hub system so that we're working with local authorities and other partners to put that in place. It will be up to the local health board to determine the priority in which those should be set out. So, we will be in further discussions with them, but we are looking for how we can fulfil that commitment that was very clearly set out in our manifesto.
Welsh: Diolch yn fawr, Jack. Gwn fod rhai problemau wedi codi'n benodol gyda meddygfa yng Nghei Connah yn yr wythnosau diwethaf. Credaf na ddylai rhai o'r materion a welsom yno, lle anfonwyd neges fod y practis wedi'i gau mewn gwirionedd, ac yn cynghori cleifion i ffonio rhif arall, fod wedi digwydd. Mae'r bwrdd iechyd yn ymwybodol iawn o hynny. Rwy'n credu bod yn rhaid inni gofio, wrth gwrs, fod ein clinigau a'n gwasanaethau wedi'u hadeiladu ar y bobl sy'n eu darparu, a gallant hwythau hefyd fynd yn sâl, a dyna a ddigwyddodd yn yr achos penodol hwn. Ac rwy'n credu ei bod yn bwysig fod gennym sefyllfa lle rydym, wrth gwrs, yn edrych ar y seilwaith mewn perthynas â meddygfeydd ledled Cymru. Mae'n rhaid i mi ddweud wrthych fod llawer iawn o waith i'w wneud mewn perthynas ag uwchraddio meddygfeydd ledled Cymru. Mae gennym ymrwymiad yn ein maniffesto i greu meddygfeydd ar gyfer yr unfed ganrif ar hugain. Rydym yn gobeithio gwneud hynny ar ffurf rhyw fath o system hybiau fel ein bod yn gweithio gydag awdurdodau lleol a phartneriaid eraill i roi hynny ar waith. Mater i'r bwrdd iechyd lleol fydd penderfynu ar y flaenoriaeth ar gyfer pennu'r rheini. Felly, byddwn yn cynnal trafodaethau pellach gyda hwy, ond rydym yn edrych i weld sut y gallwn gyflawni'r ymrwymiad hwnnw a oedd wedi'i nodi'n glir iawn yn ein maniffesto.
English: Well, I was copied in on a patient's e-mail to Betsi Cadwaladr University Health Board last week, complaining that a lack of permanent GPs at St Mark's surgery in Connah's Quay is, quote, 'now causing major problems as unable to book an appointment to see a doctor'. They tried to get through to the switchboard from 8 a.m. on 22, 23 and 24 June, and on each occasion, they were kept waiting for 45 minutes before being told that no appointments were left. On 28 June, a voicemail said the surgery was closed. Responding to me, the health board said the root of the problem was the unexpected sickness of two GPs due to be physically present and on duty on Monday, adding that this was the consequence of unplanned sickness, and this is now subject to the intervention of the area team to ensure this situation does not recur. However, this did not address the problem identified before 28 June, and similar problems are being raised by constituents who are patients at other practices. What engagement are you therefore now having or planning with the relevant professional bodies, where it's now nine years since both the British Medical Association Cymru and the Royal College of General Practitioners Wales first launched campaigns warning members of a ticking time bomb, and seven years since the north Wales medical committee came to the Assembly, warning that general practice in north Wales was in crisis?
Welsh: Wel, cefais gopi o e-bost claf at Fwrdd Iechyd Prifysgol Betsi Cadwaladr yr wythnos diwethaf, yn cwyno bod diffyg meddygon teulu parhaol ym meddygfa St Mark yng Nghei Connah bellach yn 'achosi problemau mawr gan na ellir trefnu apwyntiad i weld meddyg'. Ceisiwyd ffonio'r dderbynfa o 8 y bore ymlaen ar 22, 23 a 24 Mehefin, ac ar bob achlysur, buont yn aros am 45 munud cyn cael gwybod nad oedd unrhyw apwyntiadau ar ôl. Ar 28 Mehefin, roedd neges lais yn dweud bod y feddygfa ar gau. Wrth ymateb i mi, dywedodd y bwrdd iechyd mai gwraidd y broblem oedd salwch annisgwyl dau feddyg teulu a oedd i fod yn bresennol ac ar ddyletswydd ddydd Llun, gan ychwanegu bod hyn o ganlyniad i salwch sydyn ac mae hyn bellach yn destun ymyrraeth gan y tîm ardal i sicrhau nad yw'r sefyllfa hon yn digwydd eto. Fodd bynnag, nid oedd hyn yn mynd i'r afael â'r broblem a nodwyd cyn 28 Mehefin, ac mae problemau tebyg yn cael eu nodi gan etholwyr sy'n gleifion mewn practisau eraill. Pa ymgysylltiad a gawsoch neu y bwriadwch ei gael gyda'r cyrff proffesiynol perthnasol, lle mae naw mlynedd bellach ers i Gymdeithas Feddygol Prydain yng Nghymru a Choleg Brenhinol yr Ymarferwyr Cyffredinol yng Nghymru lansio ymgyrchoedd yn rhybuddio aelodau fod y bom yn tician, a saith mlynedd ers i bwyllgor meddygol gogledd Cymru ddod i'r Cynulliad a rhybuddio bod ymarfer cyffredinol yng ngogledd Cymru mewn argyfwng?
English: Well, thanks very much. Now, since the launch of our 'Train. Work. Live.' campaign, north Wales in particular has benefited from a higher number of appointments into GP training. So, last year saw 29 new trainees who were recruited to speciality training schemes in Bangor, in Dyffryn Clwyd and in Wrexham. So, I think that should demonstrate to you that, actually, there is a lot of work being done on this, specifically by Health Education and Improvement Wales. The other issue, which you touch upon, is about access to GPs, and we did set out some standards that we announced back in March 2019, and there were a whole series of standards that GPs needed to respond to, if they were to get that enhanced payment that was due - and I have written to Members today to set out who received what and who achieved what in relation to meeting those standards. So, we do have measures and ways of trying to interact and engage, and we will be doing that in the next few weeks, with general medical services, to make sure that we can drive up access for our patients around the whole of Wales. Just to let you know that about 76 per cent of practices across Wales achieved all of the GMS in-hours access standards, and that compares to 65 per cent last year. But I'm very well aware that that suggests that 24 per cent didn't, and those are the ones we need to focus on.
Welsh: Wel, diolch yn fawr iawn. Nawr, ers lansio ein hymgyrch 'Hyfforddi. Gweithio. Byw.' mae gogledd Cymru yn arbennig wedi elwa o nifer fwy o benodiadau i hyfforddiant ymarfer cyffredinol. Felly, y llynedd, recriwtiwyd 29 o hyfforddeion newydd i gynlluniau hyfforddi arbenigol ym Mangor, yn Nyffryn Clwyd ac yn Wrecsam. Felly, credaf y dylai hynny ddangos i chi fod llawer o waith yn cael ei wneud ar hyn, yn benodol gan Addysg a Gwella Iechyd Cymru. Mae'r mater arall rydych yn sôn amdano, yn ymwneud â mynediad at feddygon teulu, a gwnaethom nodi safonau a gyhoeddwyd gennym yn ôl ym mis Mawrth 2019, ac roedd cyfres gyfan o safonau roedd angen i feddygon teulu ymateb iddynt cyn cael y taliad ychwanegol a oedd yn ddyledus - ac rwyf wedi ysgrifennu at yr Aelodau heddiw i nodi pwy a gafodd beth a phwy a gyflawnodd beth mewn perthynas â chyrraedd y safonau hynny. Felly, mae gennym fesurau a ffyrdd o geisio rhyngweithio ac ymgysylltu, a byddwn yn gwneud hynny yn ystod yr wythnosau nesaf, gyda gwasanaethau meddygon teulu, i sicrhau y gallwn wella mynediad i'n cleifion ledled Cymru. Gallaf roi gwybod i chi fod tua 76 y cant o bractisau ledled Cymru wedi cyrraedd yr holl safonau mynediad at wasanaethau meddygon teulu yn ystod oriau arferol, ac mae hynny'n cymharu â 65 y cant y llynedd. Ond rwy'n ymwybodol iawn fod hynny'n awgrymu na wnaeth 24 y cant lwyddo i wneud hynny, a dyna'r rhai y mae angen inni ganolbwyntio arnynt.
English: Thank you, Luke. Delivering the actions set out in our dementia action plan 2018 to 2022 continues to be a priority for the Welsh Government. We continue to work with regional partnership boards and stakeholders to do this, and to identify areas where further progress is needed.
Welsh: Diolch, Luke. Mae cyflawni'r camau gweithredu a nodir yn ein cynllun gweithredu ar gyfer dementia 2018 i 2022 yn parhau i fod yn flaenoriaeth i Lywodraeth Cymru. Rydym yn parhau i weithio gyda byrddau partneriaeth rhanbarthol a rhanddeiliaid i wneud hyn, ac i nodi meysydd lle mae angen cynnydd pellach.
English: Thank you, Deputy Minister, and, as I'm sure you're aware, there are several different types of dementia in addition to Alzheimer's disease, which is the most common form, affecting around 75 per cent of people in Wales. Lewy body dementia is the second most common type of dementia in older people, a type that my grandmother lived with, but it's relatively unknown and has very different symptoms to Alzheimer's disease. What strategies are in place to ensure that the sub-types of dementia are accurately diagnosed and recorded by health boards to ensure that patients get the best possible treatment, and carers and families get the right support?
Welsh: Diolch, Ddirprwy Weinidog, ac fel y gwyddoch mae'n siŵr, mae sawl math gwahanol o ddementia yn ogystal â chlefyd Alzheimer, sef y ffurf fwyaf cyffredin, sy'n effeithio ar tua 75 y cant o bobl yng Nghymru. Dementia cyrff Lewy yw'r ail fath mwyaf cyffredin o ddementia ymhlith pobl hŷn, math roedd fy mam-gu yn byw gydag ef, ond ni wyddys llawer amdano ac mae'r symptomau'n wahanol iawn i glefyd Alzheimer. Pa strategaethau sydd ar waith i sicrhau bod byrddau iechyd yn gwneud diagnosis cywir o'r is-fathau o ddementia, ac yn eu cofnodi'n gywir, i sicrhau bod cleifion yn cael y driniaeth orau bosibl, a bod gofalwyr a theuluoedd yn cael y cymorth cywir?